A világ egyik legnépszerûbb gitár virtuóza visszatér Budapestre! Carlos Santana július 5-én a Budapest Sportarénában ad koncertet.
Még jóval azelőtt, hogy a világzene népszerűvé vált, Carlos Santana és a nevét viselő zenekar már lefektette azt a zenei stílust, amely egyesítette az amerikai gitárzenét a latin és karibi zenei motívumokkal, megkeverte egy kis afro-poppal és afro-beattel, átszáguldva tucatnyi zenei- és világzónán, hogy mára Santana saját védjegyévé váljon.
Korábban adtuk hírül, hogy Carlos Santana rock klasszikusokat dolgoz fel majd új lemezén melyre rengeteg sztárénekes fogadta el a felkérést. A következőkben meghallgatható, hogy játszik Van Halent Carlos Papa.
Santana & Pat Monahan - Dance The Night Away /Van Halen/
A Pulse Of Radio jelentése szerint Carlos Santana klasszikus rockfeldolgozásokat tartalmazó új lemezén olyan sztárok énekelnek majd, mint a Stone Temple Pilots frontembere, Scott Weiland, a Soundgarden énekese, Chris Cornell és Chris Daughtry. Santana új lemeze szeptemberben jelenik meg és szerepel rajta még a Papa Roach énekese Jacoby Shaddix, Rob Thomas, Joe Cocker és a rapper Nas is.
Weiland énekli majd a Rolling Stones klasszikus Can't You Hear Me Knocking-ot, Daughtry a Def Leppard Photograph-ját, míg Chris Cornell a Led Zeppelin Whole Lotta Love-ját. Shaddix a Deep Purple Smoke On The Water-jét kapta, míg Nas az AC/DC Back In Black-jére rapelhet.
Az még egyenlőre nem ismert, hogy a lemez megjelenését követő turnén kik tudnak részt venni, illetve nem ismert az első kislemez dal sem.